wickkiey/tamil-wikipedia-chunked huggingface dataset:
# துளஜா குகைகள்

, புனே மாவட்டம், மகாராட்டிரா, இந்தியா]]  
**துளஜா குகைகள்** (**Tulja Caves**), இந்தியாவின் மகாராட்டிரா மாநிலத்தின் புனே மாவட்டத்தின் ஜூன்னாரிலிருந்து மேற்கே 4 கி.மீ. தொலைவில் உள்ள சிவனேரி மலையில் உள்ள பௌத்தக் குடைவரைகள் ஆகும். துளஜா குகை அருகே அமைந்த பிற குடைவரைகள் மன்மோடி குகைகள், சிவனேரி குகைகள் மற்றும் லெண்யாத்திரி ஆகும். துளஜா குகைகள், புனே நகரத்திலிருந்து 95 கி.மீ. தொலைவில் உள்ளது.  
துளஜா குகைகளில் குடைவரை ஒன்றில், வட்ட வடிவ சைத்திய மண்டபத்தில் உள்ள தூபியைச் சுற்றிலும் 12 எண்கோண வடிவ தூண்களைக் கொண்டது.  
கிமு 50ல் நிறுவப்பட்ட துளஜா குகைகள், 11 பௌத்தக் குடைவரைகளைக் கொண்டது.
தற்போது குடைவரை எண் 4ல் துளஜா தேவியின் சிலை நிறுவப்பட்டு, இந்துக்களின் குகையாக மாற்றப்பட்டுள்ளது.
# துளஜா குகைகள்

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# கலி (2016 மலையாளத் திரைப்படம்)

<span>**கலி**(Kali)</span> (Rage) 2016 ஆம் ஆண்டு வெளிவந்த இந்திய மலையாளத் திரைப்படம் ஆகும். இத்திரைப்படத்தை சமீர் தாகீர் இணைந்து தயாரித்தும், இயக்கியும் உள்ளார். இத்திரைப்படத்தில் துல்கர் சல்மான் மற்றும் சாய் பல்லவி நடித்துள்ளனர்.இத்திரைப்படம் தாகீர் மற்றும் சல்மான் நீலகாசம் பச்சகடல் சுவன்ன பூமி (2013) திரைப்படத்திற்கு அடுத்ததாக இணையும் இரண்டாவது படமாகும்.இத்திரைப்படம் கொச்சி, வாகமண், அதிரப்பள்ளி, மசினகுடி, கூடலூர் (நீலகிரி) ஆகிய இடங்களில் படம் பிடிக்கப்பட்டது. இத்திரைப்படம் 26 மார்ச் 2016 இல் திரைக்கு வந்தது.இத்திரைப்படம் கன்னடத்தில் கிடி என்ற பெயரில் மறுதயாரிப்பு செய்யப்பட்டது.இத்திரைப்படம் தெலுங்கில் மொழி மாற்றம் செய்யப்பட்டு பில்லகடா என்ற பெயரில் நவம்பர் 2017 இல் வெளியிடப்பட்டது..
# கலி (2016 மலையாளத் திரைப்படம்)

## இசை

இத்திரைப்படத்திற்கு இசை கோபி சுந்தரால் ஆக்கப்பட்டுள்ளது. பாடல்கள் 2016 மார்ச் 11 ஆம் நாள் சத்யம் ஆடியோசால் வெளியிடப்பட்டது. 2015 இல் வெளியான திரைப்படமான ”தி மேன் ஃப்ரம் U.N.C.L.E” என்ற படத்தின் பாடலான "டேக் யு டவ்ன்" மூல இசையமைப்பாளரான டேனியல் பெம்பெர்டனுக்கு நன்றியறிவிப்புக் கூட இல்லாமல் கலி படத்தின் முன்னோட்டத்தில் பயன்படுத்தப்பட்டது.
# கியூபி

**க்யூபி** (Kewpie)என்பதுஒருவகை பொம்மை மற்றும் ரோஸ் ஓ 'நீல் காமிக் துண்டுக் கதாபாத்திரங்கள்என்றும் கருதப்படுகிறது.ஓவியக்கலைஞரான ரோஸ் ஓநீலின் கனவில் ஒரு நாள் வந்த வடிவம்தான் க்யூபிஇவை குழந்தைகுபிட்தேவதையின்சாயலில் அமைக்கப்பட்டு பிரபலமடைந்தன.இந்தபொம்மைக் கதாபாத்திரங்கள் முதன்முதலில் 1912 ஆம் ஆண்டு தொடங்கி ஜெர்மனியில்உள்ளதொழிற்சாலைகளில் பொம்மைகளாக உருவாக்கப்பட்டு 20 ஆம் நூற்றாண்டின்துவக்கத்தில் மிகவும் பிரபலமடைந்தது.  
இவை அழகிய நீலக் கண்கள், புஷ்டியான உடல், பெரிய தொப்பை, தலையில் கொஞ்சம் முடி என்ற தோற்றத்துடன் இருக்கும். இந்த
கியூபிபொம்மைகள்துவக்கத்தில்வெண்பளிங்கால் பிரத்தியேகமாக தயாரிக்கப்பட்டன, ஆனால் 1920 களில் கலவைப்பொருட்களால்தயாரிக்கப்பட்டு அறிமுகப்படுத்தப்பட்டன, பின்வந்த தசாப்தங்களில் செலுலாயிடுகொண்டு தயாரிக்கப்பட்டன. 1949 ஆம் ஆண்டில், எஃப்பன்பேஎன்பவர்இந்த பொம்மைகளை கடினமானநெகிழியைக்கொண்டுஉருவாக்கினார், 1960 கள் மற்றும் 1990 களுக்கு இடையில் கெயோ கோ மற்றும் ஜேசோ ஆகியநிறுவனங்களால் மென்மையாக இரப்பர் மற்றும் வினைல்ஆகியபொருட்களைக்கொண்டு தயாரிக்கப்பட்டன.  
அப்போது விற்கப்பட்ட க்யூபி பொம்மைகள்பழம் பொம்மை சேகரிப்பாளர்களால் விரும்பி வாங்கப்படுகின்றன,இதனால் இப்போது அந்தப் பொம்மைகளின் மதிப்பு லட்சக்கணக்கான டாலர்களாகும்.1908 ஆம் ஆண்டில் அறிமுகப்படுத்தப்பட்ட குழந்தையைப் போன்ற பில்லிங்கின்உருவத்திடன்இவற்றைக்கொண்டு குழப்பப்பிக்கொள்ளக் கூடாது.
# மெக்சிக மரியா பொம்மை

**மெக்சிக மரியா பொம்மை** ( **Mexican rag dolls)** என்பவை மெசிகோவின் பழங்குடி மக்களால் முழுக்கத் துணிகளைக் கொண்டு செய்யப்படும் பொம்மைகள் ஆகும். இவை மெக்சிகோவின் மத்திய மாநிலமான க்வெரெட்டோவின் தெற்கில் பெரும்பாலும் மிகுதியாக தயாரிக்கப்படுகின்றன. மெக்சிகோவில் இந்தவகை துணி பொம்மைகளின் உருவாக்கமானது நீண்ட வரலாற்றைக் கொண்டுள்ளதாக உள்ளது, இவை பழங்குடியின மக்களின் தோற்றத்தை உடையதாக பிரபலமாக அறியப்படுகின்றன. குறிப்பாக இவை அமேல்கோ கிராமத்தைச் சேர்ந்த ஓடோமி இனப் பெண்களின் வருமான வாய்ப்புகளை அதிகரிக்கும் திட்டத்தின் ஒரு பகுதியாக 1970 க்கு முன்னதாகவே சுற்றுலா அரங்குகளில் இவை அறிமுகப்படுத்தப்பட்டன.
அமேல்கோ பழங்குடி மக்களால் உருவாக்கப்படும் இந்த பொம்மைகள் அந்த மக்கள் அணியும் வண்ண வண்ண உடைகளை பிரதிபள்க்கும் வித்அத்தில் வண்ண மயமான துணிகளில், சிரித்த முகத்துடனும், ரிப்பன் பின்னிய கேசத்துடன் கூடிய பெண் பொம்மைகளாக உள்ளன.
# மெக்சிக மரியா பொம்மை

## வரலாறு

மெகிசோகோ பழங்குடி மக்களிடையே பழைய துணிகளைக் கிழித்து பொம்மைகளாகச் செய்யும் வழக்கம் கொண்டவர்கள். இந்தப் பொம்மைகளைச் செய்யும் கலைஞர்கள் அக்குடும்பத்தலைவியான தாய் அல்லது பாட்டியாக இருந்தார்கள். அமேல்கோ கிராமத்தைச் சேர்ந்த ஓடோமி இனப் பெண்களிடம் இருக்கும் பொம்மை செய்யும் திறனைப் பார்த்து வியந்த மெக்சிக ஓவியர் டீகோ ரிவேராவின் மகள் குவாடலுப் ரிவேரா என்பவர், உள்ளூர்ப் பெண்களைப் பயிற்றுவித்து இதை ஒரு தொழிலாக மாற்றினார்.  
மெக்சிக ஆதிவாசி மக்களின் அசல் மரியாக்கள் அழகு தனித்துவம் வாய்ந்தவையாக, பெண் கலைஞர்களால் கையிலும் தையல் இயந்திரத்திலும் தயாரிக்கப்படுகின்றன. இவை வழக்கமான துணி பொம்மைகளைப்போல், பஞ்சால் நிரப்பப்படாமல், கனத்த துணியைச் சுற்றி, மடக்கி, தைத்து 3 முதல் 40 சென்டிமீட்டர் அளவிலான பொம்மைகளாக உருவாக்கப்படுகிறன. சிவப்பு, கறுப்பு என அடர்வண்ணங்களே இந்தப் பொம்மைகளுக்குப் பயன்படுத்தப்படுகின்றன.
# இராமகிராம தூபி

## வரலாறு

கௌதம புத்தரின் பெற்றோர்,. தந்தை சுத்தோதனர் சாக்கிய குலத்தவராவர். தாய் மாயாதேவி கோலிய குலத்தை சார்ந்தவர். இவ்விரு குலங்களும், மகா ஜனபதமான கோசல நாட்டின் சிற்றரசர்கள் ஆவர்  
கௌதம புத்தர் பரிநிர்வாணம் அடைந்த பின்னர், அவரது உடலை எரித்துக் கிடைத்த சாம்பல் மற்றும் எலும்புகளைச் சேமித்து, பிரித்து, பல நாடுகளுக்கு அனுப்பி, அதனை புத்தரின் புனிதப் பொருளாகக் கொண்டு, அதன் மீது 8 மகா ஜனபத நாடுகளின் தலைநகரஙகளுக்கு அருகில், புத்தரின் நினைவுத் தூபிகள் எழுப்பப்பட்டது. எட்டு தூபிகளின் விவரம்:  
1. இந்நகரம் அல்லக்கப்பை கண சங்கத்தின் பூலி மக்களின் வாழ்விடம் ஆகும்.
1. கபிலவஸ்து, சாக்கியர்களின் தலைநகரம் (சிலர் நேபாள எல்லைப்பகுதியில் உள்ள இந்தியாவின் உத்தரப் பிரதேச மாநிலத்தின் பிப்ரவா எனுமிடம் என்றும் வாதிடுகின்றனர்.)
1. குசிநகர், இந்தியா, உத்தரப் பிரதேசம், (மல்லத்தின் நகரம்) இவ்விடத்தில் கௌதம புத்தர் பரிநிர்வாணம் அடைந்தார்.
1. பவா நகரம், இந்தியா, உத்தரப் பிரதேசம்
1. ராஜகிரகம், மகத நாடு (இந்தியாவின் பிகார்) மாநிலம்
1. இராமகிராமம் தூபி, (பண்டைய கோலியர்களின் நகரம்), நவல்பராசி மாவட்டம், நேபாளம்
1. வைசாலி, வஜ்ஜிகளின் தலைநகரம்
1. வதாடிபா, (Vathadipa) பண்டைய அந்தணர்களின் குடியிருப்பு, இவ்விடம் இன்னும் அறியப்படவில்லை.  
கௌதம புத்தர் இறந்து முன்னூறு ஆண்டுகளுக்குப் பின்னர், அசோகர் ஆட்சிக் காலத்தில், கௌதம புத்தரின் நினைவுத் தூபிகளில், ஏழு தூபிகளை மட்டும் திறந்து, அதனடியில் வைக்கப்பட்டிருந்த கௌதம புத்தரின் புனித எலும்புகள், சாம்பல், முடிகள், பற்கள் மற்றும் மண் மட்டும் ஒன்றுசேர்த்து, பின் அவைகளை பல பகுதிகளாகப் பிரித்து, மௌரியப் பேரரசின் முக்கிய இடங்களில் கௌதம புத்தர் நினவாக நூற்றுக் கணக்கான புதிய தூபிகள் எழுப்பப்பட்டது.
# இராமகிராம தூபி

## இதனையும் காண்க

- பௌத்த தொல்லியற்களங்கள்
- பௌத்த யாத்திரைத் தலங்கள்
# கிறிஸ் கார்டர் (எழுத்தாளர்)

**கிறிஸ்டோபர் கார்ல் கார்டர் (Christopher Carl Carter)** (பிறப்பு: அக்டோபர் 13, 1956) என்பவர் அமெரிக்க தொலைக்காட்சி மற்றும் திரைப்படத் தயாரிப்பாளர், இயக்குநர் (திரைப்படம்), திரைக்கதை எழுத்தாளர் ஆவார். இவர் பெல்பிளவர், கலிபோர்னியாவில் பிறந்தார். கார்டர் கலிபோர்னியா பல்கலைக்கழகத்தில் ஊடகவியல் துறையில் பட்டம் பெற்றார். முன்பாக சர்ஃபிங் இதழில் பதிமூன்று ஆண்டுகள் பணிபுரிந்தார். வால்ட் டிஸ்னி படமனை நிறுவனத்தின் தனது தொலைக்காட்சி தொழில் வாழ்க்கையைத் துவங்கினார். 1990 ஆம் ஆண்டில் வந்த தெ எக்சு ஃபைல்ஸ் எனும் தொலைக்காட்சி அறிவியல் புனைகதை தொடரின் மூலம் பரவலாக அறியப்படுகிறார். இந்தத் தொடரானது மக்களிடையே அதிக வரவேற்பைப் பெற்றது. மேலும் அடுத்தத் தொடருக்கும் இந்த வெற்றி வழிவகுத்தது.  
பின் கார்டர், சொந்தமாக ஒரு தொலைக்காட்சி நிறுவனத்தைத் தொடங்கினார். அதற்கு டென் தேர்டீன் (பத்து பதிமூன்று) என பெயரிட்டார். பிறகு தனது தொலைக்காட்சி நிறுவனத்திற்காக மூன்று தொடர்களை உருவாக்கினார். அவை மில்லீனியம்,ஹார்ஷ் ரியல்ம், தெ லோன் கன்மேன். மில்லீனியம் (ஆயிரமாண்டுக் காலம்) என்பது சர்வசங்கார நாளினை அடிப்படையாகக் கொண்டு அமைக்கப்பட்டது. ஆனால் எதிர்பார்த்த விதத்தில் இந்தத் தொடரானது வரவேற்பைப் பெறவில்லை. பார்வையாளர்களையும் குறைவாகவே பெற்றுத் தந்தது. ஹார்ஷ் ரியல்ம் ( இனிமையற்ற மாநிலம்) மூன்று அத்தியாயங்கள் வெளியானதோடு நிறுத்தப்பட்டது. இவருடைய தொலைக்காட்சி ஊடக பங்களிப்பிற்காக பல கௌரவங்களைப் பெற்றுள்ளார். இதில் எட்டு பிரைம் எம்மி விருதுகளுக்கான பரிந்துரைகளும் அடங்கும். அமேசான் ஸ்டூடியோஸ் தயாரிப்பில் தெ ஆஃப்டர் எனும் தொலைக்காட்சித் தொடரில் இறுதியாகப் பணிபுரிந்தார்.
# கிறிஸ் கார்டர் (எழுத்தாளர்)

## ஆரம்பகாலவாழ்க்கை

கிறிஸ் கார்டர் அக்டோபர் 13, 1956 இல் பெல்பிளவர், கலிபோர்னியாவில் பிறந்தார். இவருடைய தந்தை கட்டுமானத் துறையில் பணிபுரிந்தார். தனது சிறுவயதைப் பற்றிக் கூறும் போது தன்னுடைய குழந்தைப்பருவமும் மற்றவர்களைப் போல சாதராணமாகவே இருந்தது எனவும் அடிபந்தாட்டம், சறுக்கி விளையாடுதல் போன்ற விளையாட்டுகளில் அதீத ஆர்வம் கொண்டிருந்ததாகவும் கூறினார். 1979 ஆம் ஆண்டில் லாங்பீச்சில் உள்ள லாங்பீச் கலிபோர்னியா மாநில பல்கலைக்கழகத்தில் இதழியல் பட்டம் பெற்றார். தனது இருபத்தி எட்டாம் வயதில் சர்ஃபிங் இதழில் பத்கிப்பாசிரியாக ஆனார். அங்கு பதின்மூன்று ஆண்டுகள் பணியாற்றினார்.
# கிறிஸ் கார்டர் (எழுத்தாளர்)

## தொழில் வாழ்க்கை

1983 ஆம் ஆண்டில் கார்டர், டோரி பியர்சன் என்பவருடன் பொருத்தம் பார்த்தலில் (டேடிங்) ஈடுபட்டார். டேரி பியர்சன் , கார்டர் சர்ஃபிங் இதழில் வேலைபார்த்த போது அவருடன் பணிபிரிந்தவர். இவருடைய நட்பின் மூலமாக வால்ட் டிஸ்னி ஸ்டூடியோஸ் நிறுவனத்தில் ஒரு நிலையான பணி கிடைக்கச் செய்தது. இந்த நிறுவனத்திற்காக 1986 ஆம் ஆண்டில் தெ பி. ஆர். ஏ. ட் பேட்ரோல் எனும் தொலைக்காட்சித் தொடருக்கான திரைக்கதையை எழுதினார். பின் 1988 இல் மீட் தெ முன்சீசு எனும் தொடருக்காக எழுதினார்.
# கிறிஸ் கார்டர் (எழுத்தாளர்)

## விருதுகள்

கார்டரின் பணியைப் பாராட்டி இவரின் வாழ்க்கையில் பல்வேறு விருதுகள் கிடைத்தன.அதில் பிரைம் டைம்ஸ் எம்மி விருதிற்கான எட்டு பரிந்துரைகளும் அடங்கும். மேலும் கார்டரின் பெயரானது அமெரிக்க இயக்குநர் சங்கத்தின் விருதிற்காகப் பரிந்துரை செய்யப்பட்டது. மேலும் தெ எட்கர் விருது, பிரிட்டிசு அகாதமியின் தொலைக்காட்சி விருதிற்கும் இவரது பெயரானது பரிந்திரை செய்யப்பட்டது.
# ஷோன்ஹட் பொம்மை

**ஷோன்ஹட் பொம்மைகள் (Schoenhut dolls)** என்பவை 1903 முதல் 1935 வரையிலான காலகட்டத்தில் அமெரிக்காவின் ஷோன்ஹட் பியானோ நிறுவனத்தால் தயாரிக்கப்பட்ட மர பொம்மைகள் ஆகும். தச்சரான ஆல்பர்ட் ஷோன்ஹட்டியால் நிறுவப்பட்ட இந்த நிறுவனம் துவக்கத்தில் பொம்மை பியானோக்களை உருவாக்கியது. பின்னர் 1900 களின் முற்பகுதியில் பொம்மைகளைத் தயாரிக்கத் தொடங்கினர், வட்டரங்கை கருப்பொருளாக கொண்ட ரிங்மாஸ்டர், லேடி சர்க்கஸ் ரைடர் மற்றும் மரத்தாலான விலங்குகள் உள்ளிட்ட பொம்மைகள் தயாரிக்கப்பட்டன.  
நிறுவனமானது 1911 ஆம் ஆண்டில் ஷோன்ஹட் பொம்மையை அறிமுகப்படுத்தியது. இந்த பொம்மையானது மரத்தால் செய்யப்பட்டதாகவும் அதன் தலையைத் திருப்பக்கூடியதாகவும், காலை மடக்கி உட்கார வைக்கக்கூடியதாகவும், விருப்பம்போல் கையாள வசதியாக கை, கால்கள் தனித்தனியாகச் செய்யப்பட்டு மடக்கி அசைக்கும்படி உருவாக்கப்பட்டது. இதுவே உலகில் கை கால்கள் மடக்கும்படி செய்யப்பட்ட முதல் பொம்மை வகைகளாக கருதப்படுகின்றன.
1935 ஆம் ஆண்டில் நிறுவனமானது திவால் நிலைக்குச் சென்ற பின்னர் இந்த பொம்மைகளைத் தயாரிப்பதை நிறுத்திவிட்டது. அடுத்த ஆண்டு நிறுவனமானது புதுப்பிக்கப்பட்டாலும், அது பொம்மை பியானோக்களை மட்டுமே தயாரித்தது.
# ஷோன்ஹட் பொம்மை

## பொம்மை

1911 ஆம் ஆண்டில் ஆல்பர்ட் ஷோன்ஹட்டினியால் ஷோன்ஹட் பொம்மையகளானது தயாரிக்கப்பட்டன. இந்த பொம்மைகளின் முகமானது பாஸ்வுட் மரத்தில் நேர்த்தியாகச் செதுக்கி எடுத்து, அதிகபட்ச வெப்பத்தையும் அழுத்தத்தையும் கொடுத்து முகத்தை வழுவழுப்பாக மாற்றினார். அதன் கண்கள் செதுக்கி உருவாக்கப்பட்டவை என்றாலும், அவை கண்ணாடிக் கண்களைப்போல பளபளக்குமாறு இருந்தன. பொம்மையின் முடியும் மரத்தில் செதுக்கப்பட்டு வண்ணம் கொடுக்கப்பட்டது.  
கை, கால்களைத் தனியாகச் செய்து மடக்கி அசைக்கும்படி ரப்பரால் இணைக்கப்பட்டன. காலப்போக்கில் பொம்மைகளின் வலுவுக்காகவும் வெகுதூரம் பயணிப்பதற்காகவும் எஃகு ஸ்பிரிங்குகளும் வைக்கப்பட்டன. ஷோன்ஹட் நிறுவனம் செய்த பொம்மைகள் முதலில் 16 அங்குலம் நீளம் இருந்தன. அதன் தலையை வடிவமைத்தவர் இத்தாலிய சிற்பி கிராஜியானோ
# ஷோன்ஹட் பொம்மை

## வரலாறு

ஷோன்ஹட் பொம்மைகளை உருவாக்கிய ஆல்பர்ட் ஷோன்ஹட்டினின் சொந்த நாடு ஜெர்மனி. இவர் 1911 இல் அமெரிக்காவின் பிலடெல்பியா நகரத்தில் குடியேறினார். மரத்தில் பியானோ பொம்மைகளைச் செய்துவந்த குடும்பத்தின் மூன்றாவது தலைமுறைக் கை வினைஞர் இவர் ஆவார். இவரே 1911 ஆம் ஆண்டில் ஷோன்ஹட் பொம்மையை தயாரித்தார்.  
முதலில் சிறப்பாக விற்பனையான இந்த பொம்மைகள், முதல் உலகப் போர் முடிந்த காலகட்டத்தில் அமெரிக்காவில் ஏற்பட்ட பொருளாதார நெருக்கடியாலும், ஜெர்மனியிலிருந்து விலை மலிவான பொம்மைகள் வந்தாலும், செலுலாய்ட் போன்ற எடை குறைவான பொருட்களில் செய்யப்பட்ட மென்மையான பொம்மைகள் ஏராளமாக வந்தால். அதிக எடைகொண்ட மரத்தால் செய்யப்பட்ட ஷோன்ஹட் பொம்மைகளுக்கு மதிப்பும் குறைந்ததுபோய் வாங்க ஆள் இல்லாமல் போனது.
# ராவ் ரமேஷ்

**ராவ் ரமேஷ் **(Rao Ramesh) ஒரு இந்திய நடிகர் ஆவார். இவர் தெலுங்கு மொழித் திரைப்படங்களிலும், தொலைக்காட்சித் தொடர்களிலும் நடித்துள்ளார். இவர் காம்யம் (2008) மற்றும் மாவீரன் (2011) திரைப்படம் ஆகியவற்றில் நடித்துள்ளார்.
# ராவ் ரமேஷ்

## தொழில் வாழ்க்கை

ராவ் ரமேஷ் ஆந்திரப் பிரதேச மாநிலத்தில் ராவ் கோபால் ராவ் (தெலுங்குத் திரைப்படங்களில் முத்திரை பதித்த வில்லன் கதாபாத்திரங்களில் நடித்தவர்) மற்றும் ராவ் கமலா குமாரி (ஹரி கதா, இராமாயணம் மற்றும் மகாபாரதம் ஆகியவற்றை நாடோடிக் கதைகள் சொல்லும் விதத்தில் சொல்பவர்) ஆகியோருக்கு ஸ்ரீகாகுளத்தில் பிறந்தார். இவர் சென்னையில் வளர்ந்தவராதலால் தமிழை பல்வேறு வட்டார வழக்குகளில் பேச வல்லவராக இருந்தார். அவரது தொடக்க கால பள்ளி வாழ்க்கை சென்னை, தி. நகரில் ஸ்ரீ இராமகிருஷ்ணா மிஷன் பள்ளியில் படித்தார். பின்னர், இவர் தனது தகவல் தொடர்பியலில் பட்டப்படிப்பை முடிக்கும் முன்பாக, ஒளிப்படவியலில் நிபுணத்துவம் பெற்றார். இவர் தனது ஒளிப்படத்துறை நாட்களில், இவர் சென்னையில் உள்ள பிரித்தானிய மற்றும் அமெரிக்க நுாலகங்களில் எண்ணிலடங்கா மணி நேரங்களை செலவழித்துள்ளார். இவர் பிறகு தொழிற்துறை ஒளிப்படக்கலையை பெங்களூரூவுக்குச் செல்லும் முன்பாக கே. ராகவேந்திர ராவ் என்பவரின் சகோதரர் கே. எஸ். பிரகாச ராவ், ஒளிப்பதிவாளரிடம் உதவியாளராகச் சேர்ந்தார். வாழ்க்கையின் இந்த நிலையைச் சுற்றிலும், லூகாசு தொழிலக ஒளி & தந்திரவியல் குழுமத்தின் தீவிர விசிறியாக இருந்து அதனால் அதில் சேரவும் விரும்பினார். இந்த இலட்சியத்தை அடைவதற்காக, இவர் ஒளிப்படத்துறையில் சிறப்பு நுட்பங்களை கற்றுக்கொள்வதற்காக அமெரிக்கப் பல்கலைக்கழகங்களுக்கு விண்ணப்பிக்க இருந்தார். இருப்பினும், பல சொந்தக் காரணங்களால் இவை சாத்தியப்படவில்லை. 1994 ஆம் ஆண்டு ராவ் கோபால் ராவின் இறப்பிற்குப் பிறகு, ரமேஷ் ராவ் அடுத்த 7 ஆண்டுகளுக்கு தனது குடும்ப விவகாரங்களைக் கவனிப்பதில் கவனம் செலுத்தி வந்தார். இந்த 7 ஆண்டுகளில், இவர் ஒரு வெறிபிடித்த வாசகராக இருந்தார். புகழ் பெற்ற எழுத்தாளர்களின் கதைகளையும், கவிதைகளையும் வாசித்தார். அவரது விருப்பத்திற்குரியவராக தெலுங்கு கவிஞர் சி. நாராயண ரெட்டி (புனைபெயர் சினாரே) ஆவார். இவரது எழுத்துக்களை முழுவதுமாக மனப்பாடம் செய்து வைத்திருந்தார். இந்த நேரத்தில் அவர் இயக்க விரும்பிய இரண்டு திரைப்படங்களுக்கு திரைக்கதை எழுதும் முயற்சியிலிருந்தார். ஆனால், இவரது தாயார் தமிழ் மற்றும் தெலுங்கு மொழியில் இவருக்குள்ள ஆளுமையின் காரணமாக நடிப்புத் தொழிலைத் தேர்ந்தெடுக்கலாம் என்பதைச் சுட்டிக்காட்டியுள்ளார். குறிப்பாக, இவரது தந்தையின் அடியொற்றி நடக்கும் பொருட்டும், நல்ல உச்சரிப்பைக் கொண்டிருந்தமைக்காகவும் நடிப்பைத் தேர்ந்தெடுக்க வலியுறுத்தப்பட்டார். இவர், தொடக்கத்தில் கண்டசாலா ரத்னகுமாரின் தொலைக்காட்சித் தொடரில் நடிக்க ஆரம்பித்தார். ஆனால், தயாரிப்புப் பணிகள் இடையிலேயே நிறுத்தப்பட்டன. ராவ் ரமேஷ்Rao Ramesh then got an பாலகிருஷ்ணாவின் *சீம சிம்ஹம்* (2002) படத்தில், சிம்ரனுக்கு சகோதரனாக நடிக்கும் வாய்ப்பு கிடைத்தது. ஆனால், வில்லன் நடிகர்களில் தனி முத்திரை பதித்த நடிகரின் மகனாக இருந்தபோதும் கூட, வேறு வாய்ப்புகள் ஏதும் கிடைக்கவில்லை. இதன் பிறகு இவர் சென்னைக்குத் திரும்பி “பவித்ர பந்தம்”, மற்றும் ”காலவாரி கோடாலு” போன்ற தொடர்களில் நடிக்க ஆரம்பித்தார். நான்கரை ஆண்டுகளில் 1000 அத்தியாயங்களில் நடித்து முடித்தார். பல தொலைக்காட்சி நடிகர்கள் தங்களுக்கு இரவல் குரலைப் பதிவு செய்யும் போது கூட இவர் தனக்கான வசனங்களுக்குத் தானே ஒலி வடிவம் கொடுத்தார். இதன் காரணமாக, தனது திறமைகளை கூர் செய்து கொள்ளும் வாய்ப்பு கிடைத்தது.
# ராவ் ரமேஷ்

## நடித்த திரைப்படங்களின் பட்டியல்

### தெலுங்கு

- *சீம சிமஹம்* (2002)
- *ஒக்கடுனாடு* (2007)
- *கம்யம்* (2008)
- *கொத பங்காரு லோகம்* (2008)
- *ஆவக்காய் பிரியாணி* (2008)
- *டொங்கல பண்டி* (2008)
- *ஃபிட்டிங் மாஸ்ர்* (2009)
- *கிக்* (2009)
- *மகாதீரா* (2009)
- *வில்லேஜ் டு வினாயகுடு* (2009)
- *இங்கோசாரி* (2010)
- *லீடர்* (2010)
- *ஆகாச ராமண்ணா* (2010)
- *வருடு* (2010)
- *மரியாதை ராமண்ணா* (2010)
- *ஓம் சாய் ராம்* (2016)
- *ஓம் நமோ வெங்கடேசாய* (2017)
- *யுத்தம் சரணம்* (2017)
- *ஈகோ* (2017)
- *அஞ்யாதவாசி*(2018)
# ராவ் ரமேஷ்

## நடித்த திரைப்படங்களின் பட்டியல்

### தமிழ்

- *ஈசன்* (2010)
- *சாகசம்* (2016)
# அனுபம் கெர்

**அனுபம் கெர் **(Anupam Kher) (பிறப்பு 7 மார்ச் 1955) ஓர் இந்திய நடிரும் இந்திய திரைப்படம் மற்றும் தொலைக்காட்சி நிறுவனத்தின் தற்போதைய தலைவரும் ஆவார். இவர் பல்வேறு மொழிகளிலும் 500 க்கும் மேற்பட்ட திரைப்படங்கள் மற்றும் நாடகங்களில் தோன்றியுள்ளார்.இவர் முதன்மையாக இந்தி மொழித் திரைப்படங்களில் நடித்துள்ளார். இவர் புகழ்பெற்ற சர்வதேசத் திரைப்படங்களில், அதாவது 2002 ஆம் ஆண்டிற்கான கோல்டன் குளோப் விருதுக்கு பரிந்துரைக்கப்பட்ட படமான, ”பெண்ட் இட் லைக் பெக்காம்” ஆங் லீ யின் கோல்டன் லயன் வின்னிங் லஸ்ட், காசன் மற்றும் டேவிட் ஓ ரஸ்ஸலின் ஆஸ்கார் விருது வென்ற சில்வர் லைனிங்சு பிளேபுக் போன்ற திரைப்படங்களில் நடித்துள்ளார். அனுபம் கெர் சிறப்பாக நகைச்சுவை கதாபாத்திரங்களில் நடித்தமைக்காக ஐந்து முறை பிலிம்பேர் விருது பெற்றார். 1988 ஆம் ஆண்டு விஜய் என்ற திரைப்படத்தில் நடித்தமைக்காக சிறந்த துணை கதாபாத்திரத்திற்கான விருதினைப் பெற்றுள்ளார்.  
இவர் இந்தியத் திரைப்படத் தணிக்கை குழு<nowiki/>வின் தலைவராகப் பதவி வகித்துள்ளார். தேசிய நாடகப் பள்ளியின் தலைவராகவும் இருந்துள்ளார். இந்திய அரசு 2004 ஆம் ஆண்டில் இவருக்கு பத்மசிறீவிருதினையும் 2016 ஆம் ஆண்டில்பத்ம பூசண்விருதினையும் வழங்கிக் கௌரவித்துள்ளது.  
இவரது மனைவி, நடிகை கிரோன் கெர் சண்டிகர் தொகுதியிலிருந்து தேர்ந்தெடுக்கப்பட்ட இந்திய நாடாளுமன்ற உறுப்பினர் ஆவார்.
# அனுபம் கெர்

## தொடக்க கால வாழ்க்கை

கெர் 7 மார்ச் 1955இல் சிம்லா<nowiki/>வில் காஷ்மீரி பண்டிட் குடும்பத்தில் பிறந்தார்.இவரது தந்தை ஒரு எழுத்தராகப் பணிபுரிந்தார். அவர் இவரை வளர்த்து ஆளாக்குவதில் நடுநிலைமையாய் இருந்தார். அனுபம் கெர் சிம்லாவில் உள்ள டி.ஏ.வி பள்ளியில் தனது கல்வியைத் தொடங்கினார். மும்பையில் நடிகராகத் தன் போராட்டத்தைத் தொடங்கிய காலகட்டத்தில் இரயில்வே நடைமேடைகளில் துாங்கியுள்ளார்.இவர் தேசிய நாடகப் பள்ளியில் முன்னாள் மாணவரும், முன்னாள் தலைவரும் ஆவார். இமாச்சலப் பிரதேச பல்கலைக்கழகத்தில் இவர் தனது ஆரம்ப கால கதாபாத்திரங்களை ஏற்று நடித்துள்ளார்.
# அனுபம் கெர்

## தொழில் வாழ்க்கை

கெர் 1982 ஆம் ஆண்டில் ஆக்மேன் என்ற முதல் இந்தித் திரைப்படத்தில் நடித்தார். 1984 ஆம் ஆண்டில் வந்த சாரன்சு படத்தில் 28-வயதான கெர் ஓய்வு பெற்ற மராட்டிய நடுத்தரக் குடும்ப, மகனை இழந்த தந்தையாக நடித்தார். இவர் சே நா சம்திங் டு அனுபம் அங்கிள், சவால் டஸ் க்ரோர் கா, லீட் இந்தியா, மற்றும் சமீபத்திய குச் பி ஹோ சக்தா ஹை போன்ற தொலைக்காட்சி நிகழ்ச்சிகளைத் தொகுத்து வழங்கியுள்ளார். இந்த நிகழ்ச்சி ஷாருக் கானைவிருந்தினராக அழைத்ததால் முதல் காட்சியிலேயே மாபெரும்வெற்றியைப் பெற்றது. அவர் பல திரைப்படங்களில் நகைச்சுவை கதாபாத்திரங்களில் நடித்துள்ள போதிலும், சில திரைப்படங்களில் வில்லனாகவும் நடித்துள்ளார். இவர் வில்லனாக நடித்த கர்மா என்ற படித்தில் இவரது தீவிரவாத கதாபாத்திரம் டாக்டர் டாங் புகழ் பெற்ற ஒன்றாகும். இவர் 1989 ஆம் ஆண்டு வெளியான டேடி என்ற படத்தில் நடித்த கதாபாத்திரத்திற்காக பிலிம்பேரின் கிரிடிக்ஸ் விருதினைப் பெற்றார். இந்தி திரையுலகின் உச்ச நட்சத்திரம் சாரூக் கானுடன் தார் (1993), சமானா தீவானா (1995), தில் வாலே தில் துனியா (1995), சாகத் (1996), குச் குச் ஹோதா ஹை (1998), மொஹாபேடின் (2000) வீர் சாரா (2004), சப் தக் ஹை ஜான் (2012) மற்றும் ஹேப்பி நியூ இயர் (2012) ஆகிய திரைப்படங்களில் நடித்துள்ளார்.
# தேன் தட்டான்

**தேன் தட்டான்** (Brachythemis contaminata</span>, **ditch jewel**,) என்பது தட்டாரப்பூச்சியில் ஒரு இனமாகும். இது லிபரல்லூடேயில் என்னும் குடும்பத்தைச் சேர்ந்தது. இது ஆசியக் கண்டத்தின் பெரும்பகுதிகளில் காணப்படுகின்றது.  
இவை பொதுவாக ஏரிகள், குளங்கள், மெல்ல நகரும் நீரோடைகள் போன்ற பகுதிகளில், குறிப்பாக தேங்கி நிற்கும் நீர்நிலைகள், மாசுபட்ட நீர்நிலைகள், சாக்கடைகளை ஒட்டிய பகுதிகளிலும் இவற்றைக் காண இயலும்.
# தேன் தட்டான்

## விளக்கம்

இந்த வகை தட்டான்களில் ஆண் தட்டான்கள் செம்பழுப்பு நிறத்திலும் பெண் தட்டான் பசும்பழுப்பு நிறத்திலும் காணப்படும். ஆணின் இறக்கைகள் நிறத்துடனும், பெண் இறக்கைகள் நிறமற்றும் இருக்கும். அதிகபட்சம் 2 செ.மீ. நீளமுள்ளவையாகவையும், வாலைப் போன்ற வயிற்றைக் கொண்டவையாக இருக்கும். இவை பொதுவாக தாழ்வாகப் பறக்கக் கூடிய வகையைச் சேர்ந்தவை, இவற்றில் ஆணுக்கு இறக்கையில் தேன் நிறத் திட்டுகள் தென்படுவதால் தமிழில் இதற்கு தேன் தட்டான் என்று பெயர் வைத்தார்கள் எனப்படுகிறது.
# காதல் கண் கட்டுதே

***காதக் கண் கட்டுதே (Kadhal Kan Kattudhe*** (English: Love is Dazzling)) என்பது 2017 ஆம் ஆண்டு வெளிவந்த தமிழ்த் திரைப்படம் ஆகும். இந்தத் திரைப்படத்தை இயக்கியது மற்றும் இணைந்து தயாரித்தது சிவராஜ் என்பவர் ஆவார். அறிமுக நடிகர்களான கேஜி, அதுல்யா, அனிருத் ஆகியோர் முக்கியக் கதாப்பத்திரங்களில் நடித்துள்ளனர். பின்னணி மற்றும் பாடல்களுக்கான இசையமைத்தவர் பவன். 2016 ஆம் ஆண்டின் துவக்கத்தில் தொடங்கப்பட்ட இந்தத் திரைப்படமானது பெப்ரவரி 17, 2017 இல் வெளியானது.
# காதல் கண் கட்டுதே

## கதைச் சுருக்கம்

அதுல்யா இதழ் செய்தியாளராக பணிபுரிபவர். கே ஜி இருசக்கர வாகன விற்பனை நிலையத்தில் வேலை செய்து வருகிறார். இவர்கள் இருவருக்குமிடையே காதல் வருகிறது.அனிருத் என்பவர் செய்தியாளராக இருக்கிறார். இது ஒரு முக்கோணக் காதல் கதையாக உள்ளது. அதுல்யாவிற்கு பொள்ளாச்சிக்கு பணிமாற்றம் கிடைக்கிறது. அங்கு அவருடன் பணிபுரியும் அனிருத், அதுல்யாவிடம் தனது காதலைத் தெரிவிக்கிறார். அதுல்யா எந்த கருத்தும் தெரிவிக்காமலிருக்கிறார். இதனைத் தவறாகத் புரிந்துகொள்கிற கேஜி இவரை விட்டு பிரிந்து செல்கிறார். பிறகு இறுதில் அவர்கள் ஒன்று சேர்ந்தார்களா என்பதனை திரைக்கதை வழியே இறுதியில் காட்சிப்படுத்தியுள்ளனர்.
# காதல் கண் கட்டுதே

## கதை மாந்தர்கள்

- கேஜி (சிவா)
- அதுல்யா (அதுல்யா )
- அனிருத் (கார்த்திக்)
- சிவராஜ்
# காதல் கண் கட்டுதே

## தயாரிப்பு

இந்தத் திரைப்படத்தின் முக்கியக் கதாப்பாத்திரங்களின் அறிமுகப் படம் இதுவாகும். இதனைத் தொடங்கத் திட்டமிட்டது சிவராஜ். இவர் இந்தப்படத்தை இயக்கியது மட்டுமின்றி எழுத்தாளர், இணைத் தயாரிப்பு, ஒளிப்பதிவாளர், படத் தொகுப்பாளர் ஆகிய பொறுப்புகளையும் இவரே ஏற்றுக்கொண்டார். மேலும் இவர் ஒரு துணைக்கதாப்பாத்திரத்திலும் நடித்துள்ளார். இந்தப் படத்தின் பெரும்பாலான காட்சிகள் கோயம்புத்தூர், பொள்ளாச்சி, உதகமண்டலம் ஆகிய இடங்களில் நடத்தினர். இந்தப் படம் வெளியாவதற்கு முன்பாகவே கோயம்புத்தூரில் உள்ள கல்லூரிகளினால் நடத்தப்பட்ட பிராந்திய திரைப்பட விருதினைப் பெற்றது. திரைக்கதையினை செழுமைப்படுத்துவதற்காக இந்தப் படத்தின் இயக்குநர், சென்னையில் உள்ள திரைப்படக் கல்லூரியில் உள்ள மாணவர்களிடம் திரையிட்டுக் காட்டினார். மாண்டேஜ் மீடியா புரொடக்சன்ஸ் நிறுவனம் இந்தத் திரைப்படத்தை தமிழகம் முழுவதும் வெளியிடுவதற்கான உரிமையைப் பெற்றனர். இவர்கள் இந்தத்ப் படத்தைத் தேர்வு செய்வதற்கு முன்பாக சுமார் அறுபது குறைந்த நிதியில் தயாரிக்கப்பட்ட திரைப்படங்களைப் பார்த்தனர். இதற்கு முன்பாக இந்த நிறுவனம் மதுபான கடை எனும் திரைப்படத்தை 2012 ஆம் ஆண்டில் வெளியிட்டது.
# காதல் கண் கட்டுதே

## வெளியீடு

வேலன்டைன் நாளின் வாரத்தில் இந்தப்படத்தை வெளிடத் திட்டமிட்டு பெப்ரவரி 17, 2017 இல் இந்தப் படத்தை வெளியிட்டனர். தி டைம்ஸ் ஆஃப் இந்தியா இதழானது, சிறிய முதலீட்டில் எடுக்கப்படும் திரைப்படங்கள் அதன் எதிர்பார்ப்பிற்கும் அதிகமாக இது போன்ற சில நல்ல படங்கள் வருகிறது எனக் கூறியுள்ளது. தி டெக்கன் குரோனிக்கள் இதழின் விமர்சகர்கள் மற்ற காதல் திரைப்படங்களைப் போலவே காதல் கண்கட்டுதே திரைப்படமும் காதல், காதல் முறிவு, மீண்டும் சேர்தல் போன்ற வழக்கமான திரைக்கதையில் சிறப்பான வசனங்களும், அறிமுக நடிகளின் சிறப்பான நடிப்பும் ஒரு சிறந்த அனுபவத்தைத் தருகிறது. சிபி.காம் , இவர்களின் நேர்மையான படைப்பிற்காக பார்க்கலாம் எனவும் இதன் பலம் மற்றும் பலவீனம் ஆகிய இரன்டுமே இதன் அறிமுக நடிகர்கள் எனவும் தெரிவித்துள்ளது. இது பகடி ஆட்டம், என்னோடு விளையாடு படங்களோடு வெளியிடப்பட்டது.
# சிவப்பு பூசணி வண்டு

**சிவப்புப் பூசணி வண்டு**(Raphidopalpa foveicollis, the **red pumpkin beetle**) என்பது கிறிஸ்மொலிடிடில்குடும்பத்தைச்சேர்ந்த வண்டுகளின் ஒரு வகை ஆகும். இதுஒருதீங்குயிர்ஆகும். இவை பெரும்பாலும்பூசணி<nowiki/>க்கொடியில்காணப்படக்கூடியன.
# சிவப்பு பூசணி வண்டு

## விளக்கம்

இவற்றில் வயதுக்கு வந்த வண்டுகள்நீளமாகவும், தடிமனாகவும் இருக்கும்.இந்தவண்டுகளின்நிறமானது இளஞ்சிவப்பு நிறத்தின் வெளிர் ஆரஞ்சு-மஞ்சள் நிறத்தில் இருந்து ஆரஞ்சு-சிவப்பு நிறத்தில் நடுத்தர பழுப்பு நிறம்வரை மாறுபடும். மேலும் இவற்றின் வயிற்றுப்பகுதியில்கருப்புமற்றும் மென்மையான வெள்ளை முடிகள்காணப்படும்.இவற்றின் இளம்பூச்சிகள் பிறந்தவுடன் அழுக்கு வெள்ளை நிறத்திலும் சற்று வளர்ந்த பிறகு பாலாடை போன்ற மஞ்சள் நிறத்திலும் இருக்கும்.
# சிவப்பு பூசணி வண்டு

## பரவல்

இவைதெற்கு ஐரோப்பா, ஆசியா, ஆஸ்திரேலியா, ஆபிரிக்காபோன்றபகுதிகளில்காணப்படுகின்றன. இது வடமேற்கு இந்தியாவில் பயிர்களுக்கு தீவிரபாதிப்பைஏற்படுத்தும் பூச்சியாக உள்ளன.
# சிவப்பு பூசணி வண்டு

## வாழ்க்கை முறை

இவை பரங்கி, பூசணி, தர்பூசணிக் கொடிகளில் காணப்படும். இவை இந்த தாவரங்களின் இலைக்கு அடியில் பொதுவாகக் காணப்படும். இவற்றின் இளம்பூச்சிகள் வேர், தண்டு, கனிகளை சேதப்படுத்தக்கூடியன. வளர்ந்த வண்டுகள் பூக்களையும் இலைகளையும் உணவாகக் கொள்கின்றன. வயல்களில் அறுவடைக்குப் பிறகு இந்தப் பூச்சிகள் மண்ணுக்குள் நெடுந்தூக்கம் கொள்ளும் என்று கூறப்படுகிறது.
# வரலாற்றுக்கு முந்திய தொழில்நுட்பம்

**வரலாற்றுக்கு முந்திய தொழினுட்பம்** (Prehistoric technology) என்பது பதியப்பட்ட வரலாற்றுக்கு முன்னைய காலத்தைச் சேர்ந்த தொழில்நுட்பமாகும். வரலாறு என்பது எழுதப்பட்ட ஆவணங்களைக் கொண்டு பழைய நிகழ்வுகளை அறிந்துகொள்ளும் ஒரு ஆய்வாகும். வரலாற்றில் எழுத்துமூலம் பதியப்பட்ட காலகட்டத்திற்கு முற்பட்ட அனைத்தும், அக்காலகட்டத் தொழினுட்பம் உட்பட, வரலாற்றுக்கு முந்தியவை எனப்படுகின்றன. எழுத்தறிவு உருவாவதற்கு ஏறத்தாழ 2.5 மில்லியன் வருடங்களுக்கு முன்னர் ஹோமினித்ஸ் (hominids) கற்களைக் கருவிகளாக பயன்படுத்தத் தொடங்கிய காலகட்டத்தில் இருந்தே தொழினுட்பம் தொடங்கிற்று எனக் கருதலாம். இவர்கள் இந்தக் கற்கருவிகளைப் பயன்படுத்தி நெருப்பை உருவாக்கவோ, விலங்குகளை வேட்டையாடவோ, இறந்தவர்களை அடக்கம் செய்வதற்கான குழிகளை வெட்டுவதற்கோ பயன்படுத்தியிருக்கலாம்.  
வரலாற்றுக்கு முந்திய தொழில்நுட்ப உருவாக்கத்திலும் அதன் வளர்ச்சியிலும் பல காரணிகள் செல்வாக்கு செலுத்தியுள்ளன. இதில் முக்கிய காரணியாகக் கருதப்படுவது ஒமோ சப்பியன்சு (homo sapiens) வளர்ச்சியடைந்த மூளையின் நடத்தை நவீனத்துவம் (behavioral modernity) சார்ந்த வளர்ச்சியாகும். இந்த மூளை வளர்ச்சி நுண்காரணமறிதல், மொழி, தற்சோதனை மற்றும் பிரச்சினை தீர்த்தல் போன்ற திறன்களை விருத்தியடையவைத்தது. மேலும் வேளாண்மையின் தொடக்கம் மற்றும் வளர்ச்சி நாடோடியாக அலைந்து திரிந்த மனிதனின் வாழ்க்கைக் கோலத்தை வீட்டில், வீட்டினமாக்கப்பட்ட விலங்குகளுடன் வாழும் முறைக்கு மாற்றியது. மேலும் வேளாண்மைக்கு தேவையான விருத்தியடைந்த பல்வேறு கருவிகளையும் உருவாக்கவேண்டிய தேவைக்கு ஆளாக்கியது. நுண்கலை, கட்டடக்கலை, இசை மற்றும் சமயக்கோட்பாடுகள் வரலாற்றுக்கு முந்திய காலகட்டத்தின் பல்வேறு காலங்களில் உருவாக்கி வளர்ச்சிகண்டது.
# வரலாற்றுக்கு முந்திய தொழில்நுட்பம்

## பழைய உலகம்

### கற்காலம்

கற்காலம் எனப்படுவது, கூரான மற்றும் சுத்தியல் போன்ற தடிப்பான கற்களைக் கொண்டு கருவிகளை உருவாக்கிய வரலாற்றுக்கு முந்திய காலகட்டத்தைக் குறிக்கும். இந்தக் காலகட்டம் ஆதி ஹோமினித்ஸ் (hominids) தொடக்கம் ஒமோ சப்பியன்சின் இறுதி பிளாய்டோசீன் சகாப்தம் வரை ஏறத்தாழ 2.5 மில்லியன் வருடங்களுக்கு தொடர்ந்தது. இது கிமு 6000 தொடக்கம் கிமு 2000 வரையான காலகட்டத்தில் உலோக வேலைப்பாடுகளின் ஆரம்பத்துடன் முடிவுக்கு வந்தது.
# வரலாற்றுக்கு முந்திய தொழில்நுட்பம்

## பழைய உலகம்

### வெண்கலக் காலம்

புதுக்கற்காலப் புரட்சிக்குப் பிறகு கற்காலம் வெண்கலக் காலமாக வளர்ச்சியடைந்தது. புதுக்கற்காலப் புரட்சியின் போது வேளாண்மை விருத்திகண்டது, காட்டு விலங்குகள் வீட்டினமாக்கப்பட்டன (domestication), மேலும் நிரந்தர குடியமர்வுகள் (permanent settlements) உருவாகின.  
வெண்கலக் காலம் எனப்படுவது செப்பு உலோகத்தை உருக்கி அதனுடன் வேள்ளீயத்தை சேர்ந்து வெண்கலம் எனப்படும் கலப்புலோகத்தை உருவாக்கி அதிலிருந்து கருவிகளையும் ஆயுதங்களையும் செய்த காலத்தைக் குறிக்கும். இக்காலகட்டத்தில் மேம்படுத்தப்பட்ட கற்கருவிகள் தொடர்ச்சியாக பயன்படுத்தப்பட்டன. இதற்குக் காரணம் கற்கருவிகள் பெருமளவில் கிடைத்ததும், வெண்கலத்தை உருவாக்கத் தேவையான வெள்ளீயம் கற்களை விடக் குறைவாகவே கிடைத்ததாலுமாகும்.  
வெண்கல கருவிகளை உருவாக்கும் தொழினுட்பம் நாகரீகத்தின் தொட்டில் என அழைக்கபடும் பிரதேசத்தில் முதன்முதலில் தோன்றி பின்பு ஏனைய இடங்களுக்கும் பரவியது.
# வரலாற்றுக்கு முந்திய தொழில்நுட்பம்

## பழைய உலகம்

### இரும்புக் காலம்

இக்காலத்தில் வெண்கலத்திற்குப் பதிலாக இரும்பு மற்றும் உருக்கு ஆகியன பெரும்பாலும் கருவிகள் செய்யப் பயன்பட்டன. இரும்பின் அல்லது உருக்கின் பயன்பாடு வெண்கலத்தைவிட உறுதியான, எடை மற்றும் விலை குறைந்த கருவிகளின் உருவாக்கத்திற்கு காரணமாகியது. இக்காலத்தில் உருவாக்கப்பட்ட கருவிகளில் மிகச் சிறந்த கருவிகள் இரும்பு/உருக்கு ஆகியவற்றால்த்தான் உருவாக்கப்பட்டன.  
இரும்புப் பயன்பாட்டின் ஆரம்பத்துடன் பல சமூகவியல் மாற்றங்களும் இக்காலகட்டத்தில் இடம்பெற்றது. இதில் குறிப்பாக நுண்கலை, சமயம் மற்றும் வேளாண்மை ஆகியவற்றில் ஏற்பட்ட மாற்றங்களை குறிப்பிடலாம். வரலாற்றுக் காலத்தின் துவக்கத்துடன் இரும்புக் காலம் முடிவுக்கு வருகிறது. வரலாற்றுக் காலம் எனப்படுவது எழுதும் முறையின் உருவாக்கத்துடன் பதிவு செய்யப்பட்ட வரலாறு தோன்றிய காலமாகும்  
ஆபிரிக்காவில் கிமு 2000 ஆண்டளவில் தொடங்கி உலோகத் தாதுக்களில் இருந்து இரும்பு பிரித்தெடுக்கப்பட்டது.
# அதிதி ராவ் ஹைதாரி

**அதிதி ராவ் ஹைதாரி (Aditi Rao Hydari** (பிறப்பு: அக்டோபர் 28, 1986) என்பவர் இந்திய நடிகை, பாடகர் ஆவார். இவர் இந்தி மற்றும் தமிழ் திரைப்படங்களில் பெரும்பான்மையாக நடித்துள்ளார். இவர் ஐதராபாத்து (இந்தியாவில்) புகழ்பெற்ற குடும்பத்தில் பிறந்தார். இவர் இரண்டு அரச வம்சாவளியைச் சேர்ந்தவர். அக்பர் ஹைதாரி மற்றும் ஜே. ராமேஷ்வர் ராவினுடைய பெயர்த்தி ஆவார். இவரின் முதல் திரைப்படம் 2007 ஆம் ஆண்டில் தமிழில் வெளிவந்த சிருங்காரம் எனும் திரைப்படம் ஆகும். இந்தப் படத்தில் தேவதாசி கதாபாத்திரத்தில் நடித்தார். இது விமர்சகர்களிடையே இவருக்கு நல்ல வரவேற்பைப் பெற்றுத் தந்தது.  
2011 ஆம் ஆண்டில் வெளிவந்த ஏ சாலி சிந்தகி எனும் திரைப்படத்தில் சுதிர் மிஷ்ரா கதாபாத்திரத்தில் நடித்ததன் மூலமாக இவர் பிரபலமடைந்தார். இந்தப் படத்தில் நடித்தற்காக சிறந்த துணை நடிகை விருது (ஸ்கிரீன் விருது) பெற்றார். வணிக ரீதியிலான பல வெற்றிப் படங்களில் துணைக் கதாபாத்திரமாக நடித்துள்ளார். இவற்றில் 2011 இல் வெளிவந்த ராக்ஸ்டார் மற்றும் 2013 இல் வெளிவந்த மர்டர் -3, பாஸ், 2016 இல் வாசிர் ஆகியவை அடங்கும். 2018 ஆம் ஆண்டில் வெளிவந்த வரலாறு தொடர்பான பத்மாவத் திரைப்படத்தில் அலாவுதீன் கில்சியின் மனைவியான மெஹ்ருனிசாக் கதாபாத்திரத்தில் நடித்தார். இது விமர்சகரீதியிலும் வணிக ரீதியிலும் நல்ல வரவேற்பைப் பெற்றது.
# அதிதி ராவ் ஹைதாரி

## தனிப்பட்ட வாழ்க்கை

அதிதி ராவ் ஹைதாரி அக்டோபர் 28, இல் ஐதராபாத்து (இந்தியாவில்) பிறந்தார். இவரின் தந்தை ஈசான் ஹைதாரி, தாய் வித்யா ராவ் மரபார்ந்த பாடல் பாடுவதில் புகழ்பெற்றவர் ஆவார். இவர் தும்ரி மற்றும் தாத்ரா போன்ற பாடல்களைப் பாடியதன் மூலம் பிரபலமடைந்தார். இவருடைய தந்தை 2013 இல் இறந்தார். இவர் ஒரு முஸ்லிம், இவரது தாயார் பிறப்பால் ஒரு இந்து சமயத்தைச் சார்ந்தவர். இவர் ஐதராபாத்து- கொங்கண் மண்டலம் பண்பாட்டைச் சேர்ந்தவர்.  
இவர் இரண்டு அரச வம்சாவளியைச் சேர்ந்தவர்.. ஐதராபாத்து (இந்தியாவின்) முன்னாள் பிரதமர் அக்பர் ஹைதாரியின் பெயர்த்தி மற்றும் அசாம் மாநிலத்தின் முன்னாள் ஆளுநர் சலே அக்பர் ஹைதாரியின் உடன் பிறந்தவரின் மகள் ஆவார். அதிதி ராவின் தாய்வழிப் பெற்றோர்களின் பெற்றோர்கள் ராஜா ஜே ராமேஷ்வர் ராவ் ஆவார். இவர் தெலுங்கானா மாநிலத்தில் உள்ள வணபர்தி மாவட்டத்தின் மேலாண்மைக்குழுத் தலைவராக இருந்தவர். ஆமிர் கான் மனைவி கிரண் ராவ் இவருடைய உறவினர் ஆவார்.
# அதிதி ராவ் ஹைதாரி

## திரைப்படங்கள்

### 2018

மணிரத்னம் இயக்கத்தில் சிலம்பரசன், விஜய் சேதுபதி ஆகியோர் நடிக்கும் செக்கச்சிவந்த வானம் என்னும் திரைப்படத்தில் நடித்துள்ளார். பத்மாவத் எனும் நல்ல வரவேற்பைப் பெற்ற திரைப்படத்தில் மெஹ்ருனிசா கதாபாத்திரத்தில் நடித்தார். தாஸ் தேவ் எனும் இந்திப் படத்தில் சந்தினி எனும் கதாபாத்திரத்தில் தற்போது நடித்துக் கொண்டிருக்கிறார்.
# அதிதி ராவ் ஹைதாரி

## திரைப்படங்கள்

### 2017

காற்று வெளியிடை எனும் தமிழ் திரைப்படத்தில் லீலா ஆபிரஹாம் எனும் மருத்துவர் வேடத்தில் நடித்தார். பூமி எனும் இந்தி மொழித் திரைப்படத்தில் பூமி எனும் கதாபாத்திரத்தில் நடித்தார்.
# அதிதி ராவ் ஹைதாரி

## திரைப்படங்கள்

### 2016

இந்த ஆண்டில் இந்தித் திரைப்படங்களில் மட்டுமே நடித்தார். வசிர் எனும் திரைப்படத்தில் ருஹானா அலி கதாபாத்திரத்தில் நடித்தார். தெ லெஜன்ட் ஆஃப் மைக்கேல் மிஷ்ரா எனும் படத்தில் வர்சாலி சுக்லா கதாபாத்திரத்தில் நடித்தார்.
# கொலைகாரன் பேட்டை

**கொலைகாரன் பேட்டை** (Kolaikaran Pettai) என்பது சென்னையின் மையப்பகுதியில் அமைந்துள்ள இராயப்பேட்டையின் ஒரு பகுதியாகும். கௌடியா மடச் சாலையிலிருந்து பிரிந்து செல்லும் இந்தத் தெருவில் கொலைகாரன் பேட்டை முதல் தெரு, கொலைகாரன்பேட்டை இரண்டாம் தெரு என்றும் இரண்டு தெருக்களாக அமைந்துள்ளன. கொலைகாரன் பேட்டையில் 500 வீடுகள் உள்ளன என்றாலும் இதன் பெயருக்காகவே சிறப்பாக அறியப்படுகிறது.
# கொலைகாரன் பேட்டை

## பெயர்க் காரணம்

இந்தப் பகுதிக்கு கொலைகாரன் பேட்டை என்ற பெயர் வந்ததற்குப் பல காரணங்கள் சொல்லப்படுகின்றன. இந்தப் பகுதியில் கொலைகாரர்களோ சமுக விரோதிகளோ வசித்ததற்கு ஆதாரம் ஏதும் இல்லை. எனவே, இந்தப் பெயர் வேறொரு சொல்லிலிருந்து மருவிவந்த ஒன்றாகத்தான் இருக்க வேண்டும் என்று ஆராய்ச்சியாளர்கள் கருதி பின்வரும் பெயர்களில் இருந்து பெயர் மருவி இருக்களாம் என்று கூறுகின்றனர். அவ்வாறு கூறப்படும் பல்வேறு காரணங்கள் பின்வருமாறு;  
- அந்தக் காலத்தில் இப்பகுதியில் பெண்கள் கோலாட்ட நடனப் பயிற்சியிலும் ஆண்கள் சிலம்பாட்டப் பயிற்சியிலும் ஈடுபட்டனர் என்றும், அதன் காரணமாக அந்தத் பகுதியின் பெயர் **கோல்காரன் பேட்டை** என்று இருந்து அது பின்னர் மருவியது,
- அந்தக் காலத்தில் அங்கிருந்த அனைத்து வீடுகளின் பின்புறத்திலும் தோட்டங்கள் இருந்திருக்கின்றன. இதனால் அந்தப் பகுதி **கொல்லைக்காரப் பேட்டை** என்று அழைக்கப்பட்டது அது பின்னர் மருவியது.
- இரும்பு வேலைகள் செய்யும் கருங்கொல்லர்களும் பொன், வெள்ளி போன்ற உலோகங்களிலிருந்து அணிகலங்கள் செய்யும் பொற்கொல்லர்களும் அந்தக் காலத்தில் அங்கு வாழ்ந்ததாகவும், அதனால் அந்தப் பகுதிக்குக் **கொல்லர்பேட்டை** என அழைக்கப்பட்டு பின்னர் மருவியது.
- இந்தப் பகுதியில் கோல மாவு விற்கப்பட்டதால் இது **கோலக்காரன்பேட்டை** என்று அழைக்கப்பட்டதாகவும் அதுவே மருவியது.
- சிற்பிகளும் கல் உடைப்பவர்களும் கல் கொத்துபவர்களும் அங்கு வசித்ததால் அந்தப் பகுதி **கல்லுக்காரன்பேட்டை** என்று இருந்து பின்னர் மருவியது.
# பங்கஜ் திரிபாதி

**பங்கஜ் திவாரி** என்ற பெயரில் பிறந்த **பங்கஜ் திரிபாதி** (Pankaj Tripathi) (பிறப்பு: செப்டம்பர் 5,1976) ஓர் இந்திய நடிகர் ஆவார். இவர் பெரும்பாலும் இந்தித் திரைப்படங்கள் மற்றும் தொடர்களில் பணியாற்றுகிறார். இரண்டு தேசியத் திரைப்பட விருதுகளையும், பிலிம்பேர் விருதையும் பெற்றுள்ளார். தேசிய நாடகப் பள்ளியில் நடிப்புப் பற்றி படித்த பிறகு, திரிபாதி ஓம்காரா (2006) மற்றும் *அக்னிபத்* (2012) போன்ற படங்களில் சிறிய வேடங்களில் நடித்தார். மேலும் *பவுடர்* (2010) என்ற தொலைக்காட்சித் தொடரில் ஒரு துணை வேடத்தில் நடித்தார்.  
அனுராக் காஷ்யப்பின் குற்றப் பின்னணியை அடிப்படையாகக் கொண்ட *கேங்ஸ் ஆஃப் வாசிபூர்* (2012) படத்தில் நடித்ததற்காக திரிபாதி அங்கீகாரம் பெற்றார். அதன் பிறகு பல குறிப்பிடத்தக்க துணை வேடங்களில் நடித்தார். *ஃபுக்ரே* (2013), *மசான்* (2015), *நில் பேட்டே சன்னாடா* (2016), *பரேலி கி பர்ஃபி*, *ஃபுக்ரே ரிட்டர்ன்ஸ்* (இரண்டும் 2017), *ஸ்த்ரீ* (2018), *லுடோ*, குஞ்சன் சக்சேனா: கார்கில் கேர்ள் (இரண்டும் 2023), மற்றும் *2028* (2028) ஆகியவை இதில் அடங்கும். திரிபாதி *மிர்சாபூர்* (2018–தற்போது வரை) மற்றும் மேலதிக ஊடக சேவையில் ஒளிபரப்பட்ட *கிரிமினர் ஜஸ்டிஸ்* (2019–2022) உள்ளிட்ட பல தொடர்களிலும், *காகஸ்* (2021) என்ற திரைப்படத்திலும் முன்னணி வேடங்களில் நடித்துள்ளார். இவர், காலா (2018) என்ற தமிழ்த் திரைப்படத்திலும் *எக்ஸ்ட்ராக்ஷன்* (2020) என்ற ஆங்கில படத்திலும் தோன்றியுள்ளார்.  
நியூட்டன் (2017) திரைப்படத்தில் நடித்ததற்காக திரிபாதி தேசிய திரைப்பட விருதை பெற்றார். *மிமி* (2021) படத்தில் இவரது நடிப்பு இவருக்கு தேசிய திரைப்பட விருதையும் சிறந்த துணை நடிகருக்கான பிலிம்பேர் விருதையும் பெற்றுத் தந்தது. அதன் பிறகு திரிபாதி சமூக நையாண்டி படமான *ஓஎம்ஜி 2* (2023) மற்றும் நகைச்சுவை திகில் படமான *ஸ்த்ரீ 2* (2024) ஆகியவற்றில் நடித்துள்ளார்.  
இவர் முன்னாள் இந்தியப் பிரதமர் அடல் பிஹாரி வாஜ்பாயின் *மெயின் அடல் ஹூன் என்ற* வாழ்க்கை வரலாற்றுத் திரைப்படத்தில் வாச்பாயின் கதாபாத்திரத்தை ஏற்று நடித்திருந்தார். இந்தப் படம் 2024 ஜனவரி 19 அன்று வெளியானது.
# பங்கஜ் திரிபாதி

## தொடக்க வாழ்க்கை

திரிபாதி 1975 அல்லது 1976 ஆம் ஆண்டு செப்டம்பர் 5 ஆம் தேதி இந்திய மாநிலமான பீகாரின் கோபால்கஞ்ச் மாவட்டத்திலுள்ள பரௌலியின் பேல்சந்து கிராமத்தில், கன்னியாகுப்ஜ பிராமணக் குடும்பத்தில் பண்டிட் பெனாரஸ் திவாரி மற்றும் ஹேம்வந்தி திவாரி ஆகியோருக்கு நான்கு குழந்தைகளில் இளையவராகப் பிறந்தார். தனது 11 ஆம் வகுப்பு வரை விவசாயியாகவே வாழ்ந்தார். கிராமத்தில், விழாக்காலங்களில் நாடகங்களில் பெண் கதாபாத்திரங்களை ஏற்று நடித்தார். இவரது கூற்றின்படி கிராமத்து மக்களால் வழங்கப்பட்ட பாராட்டும் அங்கீகாரமுமே நடிப்பைத் தனது தொழிலாகத் தேர்ந்தெடுக்கக் காரணமாய் அமைந்தது. பின்னர் இவர் உயர்நிலைப்பள்ளி முடித்த பிறகு பாட்னாவிற்குச் சென்றார். தனது நாடகக்கலையை கற்றுக்கொண்ட இடத்தில் கல்லுாரி அரசியலில் அகில பாரத வித்தியார்த்தி பரிசத் அமைப்பில் உறுப்பினராக செயல் மிக்க நிலையில் இருந்தார். தான் நடிப்புத் தொழிலில் தோல்வியைச் சந்திக்க நேரிடுமோ என்ற பயனத்தில் விடுதித் தொழிலையும் கற்றுக் கொண்டார். பாட்னாவில் 7 ஆண்டுகள் இருந்த பிறகு இவர் புதுதில்லிக்குச் சென்று தேசிய நாடகப் பள்ளியில் சேர்ந்தார். 2004 ஆம் ஆண்டில் பட்டப்படிப்பை முடித்தார்.அங்கிருந்து 2004 இல் பட்டம் பெற்றார்.
# பங்கஜ் திரிபாதி

## தொழில் வாழ்க்கை

தேசிய நாடகப் பள்ளியில் தனது பட்டப்படிப்பை நிறைவு செய்த பிறகு, திரிபாதி மும்பைக்கு 2004 ஆம் ஆண்டில் வந்தார். அதே ஆண்டில் *ரன்* (2004) திரைப்படத்தில் நடித்தார். இருப்பினும், இதன் பிறகு எட்டு ஆண்டுகள் கழித்து 2012 ஆம் ஆண்டில் *கேங்ஸ் ஆப் வாசிபுர்* என்ற திரைப்படத்தில் நடித்ததற்குப் பிறகே, பரவலாக அங்கீகரிக்கப்பட்டு புகழடைந்தார். சுல்தான் குரேசி என்ற கறிக்கடைக்காரர் வேடத்திற்காக இவரைத் தேர்வு செய்வதற்கான நேர்காணல் 8 மணி நேர அளவிற்கு நடந்தது. 2008 ஆம் ஆண்டில் இவர் *பாகுபலி* தொலைக்காட்சித் தொடருக்காகTவும் *பவுடர்* என்ற தொலைக்காட்சித் தொடரிலும் சோனி தொலைக்காட்சிக்காக பணிபுரிந்தார். இவரது தொடக்க கால தொழில் வாழ்வில், பெரும்பாலும் தாதா அல்லது தாதாவுக்கு நிகரான எதிர்மறைக் கதாபாத்திரங்களிலேயே நடித்தார். பின்னர் பலதரப்பட்ட கதாபாத்திரங்களிலும் நடித்து அதற்காக திறனாய்வு அடிப்படையிலான பாராட்டுதல்களைப் பெற்றார். முன்னணி கதாபாத்திரமாக நடித்த *குர்கான்* திரைப்படம் 2017-இல் வெளிவந்து. 2017ஆம் ஆண்டில் இவர் நடித்த மற்றொரு திரைப்படமான *நியூட்டன்* சிறந்த அந்நிய மொழித் திரைப்படத்திற்கான அகாதமி விருதுக்காக பரிந்திரைக்கப்பட்டது. ரஜினிகாந்த் நடிப்பில் வெளியான காலா படத்திலும் ஒரு வேடத்தில் நடித்திருந்தார்.
# பங்கஜ் திரிபாதி

## திருமண வாழ்க்கை

2004 ஆம் ஆண்டு சனவரி 15 ஆம் நாள் இவர் மிருதுளா என்பவரை மணந்தார். அவருக்கு மகள் ஒருவர் உண்டு.இவர்களுக்கு 2006 இல், ஆஷி திரிபாதி என்ற மகள் பிறந்தாள்.
# பங்கஜ் திரிபாதி

## பிற பணிகள்

திரிபாதி, ஸ்டார் பிளஸ், டாட்டா தேனீர், ரெட்மி, பாலிசிபஜார் போன்ற பொருட்களுக்கு விளம்பரதாரராகவும் உள்ளார். நவம்பர் 2023 இல், இந்தியத் தேசிய கொடுக்கல்கள் நிறுவனம் இவரை தனது நிறுவனத்தின் “பாதுகாப்புத் தூதராக” நியமித்தது. தனது நடிப்பு வாழ்க்கையுடன், திரிபாதி மரம் வளர்ப்பு போன்ற சமூகப் பணிகளிலும் ஈடுபட்டுள்ளார். 2023 ஆம் ஆண்டில், தனது தந்தையின் நினைவாக, கோபால்கஞ்சில் உள்ள பேல்சந்துவில் உள்ள ஒரு பள்ளியில் ஒரு நூலகத்தைத் திறந்தார். வாக்காளர்களிடையே விழிப்புணர்வை ஏற்படுத்துவதில் இந்திய தேர்தல் ஆணையத்துடனான இவரது தொடர்பை கௌரவிக்கும் வகையில், 2022 ஆம் ஆண்டில் இந்திய தேர்தல் ஆணையம் திரிபாதியை “தேசியக் குறியீடாக” அறிவித்தது.  
திரிபாதி 2024 ஆம் ஆண்டிற்கான பாரத் ரங் மகோத்சவ் எனும் தேசிய நாடக விழாவின் விளம்பரத் தூதராக உள்ளார்.
# பங்கஜ் திரிபாதி

## கலைத்திறன் மற்றும் ஊடக பிம்பம்

திரிபாதி ஒரு முறை நடிகராக அறியப்படுகிறார். மேலும் இவரது வழக்கத்திற்கு மாறான பாத்திரத் தேர்வுகளுக்காக பரவலாக அறியப்படுகிறார். *தி வயர்* இதழில் நம்ரதா ஜோஷி இவரை ஒரு "இயற்கை நடிகர்" என்று குறிப்பிட்டார். மேலும், "திரிபாதிக்கு எந்த வேடத்தையும் கொடுங்கள், அவர் அதை தனது தனித்துவமான பாணியால் - குறைந்தபட்ச, எளிதான, அவசரமற்ற முறையில் - தனக்கெனச் செய்வார்" என்றும் எழுதினார். தி இந்து, "நாங்கள் அவரை நிஜத்தை விட திரையில் அடிக்கடி சந்தித்து வருகிறோம், ஒன்றன்பின் ஒன்றாக சக்திவாய்ந்த நடிப்பில்" எனக் குறிப்பிட்டது. வெற்றியின் எழுச்சியில், இந்தியன் எக்சுபிரசு பத்திரிக்கையின் ஏ. காமேஸ்வரி, "ஆரம்பகால வேடங்களில் பெரும்பாலும் 'பெயரிடப்படாத கதாபாத்திரம்' என்று புகழப்பட்ட நடிகர், இப்போது அவருக்காகவே பிரத்யேகமாக எழுதப்பட்ட பாத்திரங்களைக் கொண்டுள்ளார்" என எழுதினார்.
# சென்னை 2 சிங்கப்பூர்

***சென்னை 2 சிங்கப்பூர் (Chennai 2 Singapore***) என்பது 2017 இல் வெளிவந்த தமிழ் நகைச்சுவைத் திரைப்படம் ஆகும். அப்பாஸ் அக்பர் என்பவர் இப்படத்தை இயக்கியுள்ளார். கோகுல் ஆனந்த், ராஜேஷ் பாலச்சந்திரன், அஞ்சு குரியன், சிவ் கேசவ், எம்சீ ஜெஸ் ஆகியோர் முக்கியக் கதாப்பாத்திரங்களில் நடித்துள்ளனர். இந்தத் திரைப்படத்தை ஜிப்ரான், வ்ரோபல் மற்றும் எம் எம் 2 நிறுவனத்துடன் இணைந்து சிங்கப்பூர் ஊடக முன்னேற்ற ஆனையமும் தயாரித்துள்ளது. சிங்கப்பூர் மற்றும் தமிழகத் திரைப்படத்துறை ஆகிய இரு திரைப்படத்துறைகளும் ஒரு திரைப்படத்தில் இணைந்து பணிபுரிவது இதுவே முதல்முறை ஆகும்.
# சென்னை 2 சிங்கப்பூர்

## கதைச் சுருக்கம்

இந்தக் கதையின் நாயகன் ஹரிஷ் எப்படியாவது இயக்குநர் ஆகவேண்டும் என்ற லட்சியத்துடன் வாழ்பவன். அப்போது தனது கனவுப் படத்திற்கு முதலீடு செய்பவர்களைத் தேடி அவன் சிங்கப்பூர் செல்கிறான். ஆனால் அவனுடைய தொடர் துரதிருஷ்டத்தினால் அந்தக் காரியங்கள் கைகூடவில்லை . மேலும் அவனுடைய கடவுச் சீட்டும் தொலைந்துவிடுகிறது. பின் ஒரு நாள் வானம்பாடி எனும் சிங்கப்பூரில் வாழும் புகழ்பெற்ற ஒளிப்பதிவாளரைச் சந்திக்கிறான். அவருடைய ஆலோசனைகளாலும் , உதவியாலும் தனது கனவு மற்றும் லட்சியம் என்ன என்பதனை உணருகிறான். பின் ஒரு நாள் புற்றுநோயினால் பாதிக்கப்பட்டு இறக்கும் தருவாயிலிருக்கக்கூடிய ஒரு பெண்ணைப் பார்க்கிறான். இந்தியத் திரைப்படங்களில் பெரும்பாலும் இருக்கக்கூடிய மிகைப்படுத்தப்பட்ட காட்சிகள் இல்லாமல் வாழ்க்கை, இறப்பு என்பதைப் பற்றிய ஒரு பயணமாக இந்தப் படம் உள்ளது.
# சென்னை 2 சிங்கப்பூர்

## கதை மாந்தர்கள்

- ஹரிஷாக கோகுல் ஆனந்த்
- வானம்பாடியாக ராஜேஷ் பாலச்சந்திரன்
- ரோஷினியாக அஞ்சு குரியன்
- மைக்கேலாக சிவ் கனேஷ்
- பாபா பிளேஸ்டாக எம்ஸீ ஜெஸ்
# சென்னை 2 சிங்கப்பூர்

## ஒலி வரி

இசையமைப்பாளர் முகமது ஜிப்ரான் தன்னுடைய சமூக ஊடகப் பக்கத்தில் இந்தப்படத்தின் ஒலிவரியானது தனித்துவமான முறையில் வெளியிடப்படும் எனத் தெரிவித்திருந்தார். இசையமைப்பாளர் ஜிப்ரான் மற்றும் இயக்குநர் அக்பர் அப்பாஸ் சென்னை முதல் சிங்கப்பூர் வரை பயணம் செய்யவும் ஒவ்வொரு பாடல்களையும் ஒவ்வொரு எல்லைகளான பூடான், மியான்மர், தாய்லாந்து, மலேசியா போன்ற இடங்களில் வெளியிடவும் திட்டமிட்டுருந்தனர். மேலும் ஜிப்ரான் இந்த சாலைப் பயணம் குறித்து தனது நண்பர்களிடம் சமூக வலைத் தளங்களின் மூலமாக ஆலோசனைகள் கேட்டார். அஜித் குமார் அவர்களிடமும் ஆலோசனை கேட்டிருந்தார்.  
ஆகஸ்டு 2016 இல் சத்தியம் சினிமா (சென்னையில்) வைத்து சூர்யா (நடிகர்) ஒலிவரியை வெளியிட்டார். இந்தத் திரைப்படத்தின் முதல் பாடலான வாடி வாடி , சென்னையில் வைத்து வெளியிடப்பட்டது. ரேடியோ மிர்ச்சி வானொலியில் இந்தப் பாடல் வெளியான ஒரு வாரத்தில் முதல் இடம் பிடித்தது. மற்றும் சூரியன் வானொலி, பிக் வானொலி, ரேடியோ சிட்டி போன்ற வானொலி ஒலிபரப்புகளில் இந்தப் பாடல் முதலிடம் பிடித்தது. இந்தத் திரைப்படத்தின் முழுமையான பாடல்தொகுப்பும் ஐ-டியூன்ஸ் இல் முதலிடம் பிடித்தது. ஐ-டியூன்ஸ் வாடி வாடி எனும் பாடலை செப்டம்பர் மாதத்தின் ஒரு வாரத்தில் இந்தப் பாடலை சிறந்த பாடலாக அறிவித்தது.  
| 1 | வாடி வாடி | ராஜன் செல்லையா | 3.50 |
| --- | --- | --- | --- |
| 2 | போடி போடி | பாலாஜி, அபிஷேக் ராஜா | 3.01 |
| 3 | போகாதே (ஆண்) | ராஜன் செல்லையா | 4.21 |
| 4 | டெக்சாஸ் போகிறேன் | நேரோவ் சுமித், சரண்யா கோபினாத் | 4.00 |
| 5 | கன் இன்பம் | சரண்யா கோபினாத், அப்பாஸ் அக்பர், எம்ஸீ ஜெஸ் | 3.27 |
| 6 | ரோ ரோ ரோஷினி | நிவாஸ் | 4.40 |
| 7 | போகாதே (பெண்) | சுஹாசினி | 4.21 |
| 8 | வாடி வாடி (வெற்றிசைப்பாடல்) | 3.56 |  |
| 9 | போடி போடி(வெற்றிசைப்பாடல்) | 2.58 |  |
| 10 | போகாதே (வெற்றிசைப்பாடல்) | 4.19 |  |
| 11 | டெக்சாஸ் போகிறேன் (வெற்றிசைப்பாடல்) | 4.01 |  |
| 12 | கன் இன்பம்(வெற்றிசைப்பாடல்) | 3.25 |  |
| 13 | ரோ ரோ ரோஷினி (வெற்றிசைப்பாடல்) | 4.40 |  |
| 14 | போகாதே (பெண்) (வெற்றிசைப்பாடல்) | 4.23 | } |
# சென்னை 2 சிங்கப்பூர்

## தயாரிப்பு

2011 ஆம் ஆண்டில் இந்தத் திரைப்படத்திற்கான கதையுடன் இயக்குநர் அப்பாஸ் அக்பர் வெங்கட் பிரபுவைச் சந்தித்து இந்தத் திரைப்படத்திற்கு நிருவாகத் தயாரிப்பாளராக வேண்டுமென்று கேட்டுக்கொண்டார். மேலும் அட்டகத்தி திரைப்படத்தில் நடித்த அட்டகத்தி தினேஷ் இந்தப் படத்தின் நாயகனாக நடிக்கப் பேச்சுவார்த்தை நடந்தது, ஆனால் அந்தச் சமயத்தில் அவர் வேறொரு படத்தில் நடித்து கொண்டிருந்தார். அடுத்ததாக மாதவனிடம் நடிக்கக் கேட்டனர். ஆனால் அந்தச் சமயத்தில் அவர் இறுதிச்சுற்று படத்தில் நடித்துக் கொண்டிருந்தார். இதனுடைய முதல்கட்டப் படப்பிடிப்பு செப்டம்பர் 2014 இல் முடிவடைந்தது. முழுமையாக 2016 இல் படப்பிடிப்பு முடிக்கப்பட்டு டிசம்பர் 15, 2017 இல் இந்தியாவில் வெளியானது
# விஷ்ணுபாதம் கோயில்

**விஷ்ணுபாதம் கோயில்** (**Vishnupada Mandir**) இந்தியாவின் பிகார் மாநிலத்தின் கயை நகரத்தில், பால்கு ஆற்றின் கரையில் அமைந்த பண்டைய இந்துக் கோயிலாகும். விஷ்ணுவின் பாதம் பொறிந்த இக்கோயில், விஷ்ணுவிற்கு அர்பணிக்கப்பட்டது. இக்கோயிலின் கருங்கல்லில் அமைந்த மூலவர் பெயர் **தர்மசிலா** என்பர்.
# விஷ்ணுபாதம் கோயில்

## புராண வரலாறு

இக்கோயிலின் கருங்கல்லில் 40 செமீ நீளத்திற்கு விஷ்ணுவின் பாதம் பொதிந்துள்ள அமைப்பு உள்ளது.
கயா சூரன் எனும் அசுரனை, விஷ்ணு தன் காலால் பாதளத்தில் அமிழ்த்தியதால், உண்டான வடுவை இத்தலத்தில் விஷ்ணு பாதம் என்று அழைக்கின்றனர்.
# விஷ்ணுபாதம் கோயில்

## வரலாறு

இராமரும், சீதையும் விஷ்ணுபாதம் கோயிலுக்கு வருகை தந்துள்ளனர். இந்தூர் ராணி அகில்யாபாய் ஓல்கர், 1787ல் விஷ்ணுபாதம் கோயிலை சீரமைத்து கட்டினார்.
# விஷ்ணுபாதம் கோயில்

## கட்டிடக் கலை

எண்கோண வடிவில் அமைந்த விஷ்ணு பாதம் கோயில், 30 மீட்டர் உயரமும், எட்டு அடுக்குகளும் கொண்டது.
# விஷ்ணுபாதம் கோயில்

## இதனையும் காண்க

- பால்கு ஆறு
- கயை
- புத்தகயா
# எ ஃபெண்டாஸ்டிக் வுமன்

**எ ஃபெண்டாஸ்டிக் வுமன்** (***A Fantastic Woman*** என்பது 2017ஆண்டையசிலி நாட்டு ஸ்பானிய மொழித் திரைப்படம்ஆகும்.இது லெலியோ மற்றும் கோன்சலோ மெஸா ஆகியோரால் எழுதப்பட்டு, செபாஸ்டியன் லியோலியோ இயக்கியதிரைப்படமாகும், படமானது ஜுவான் டி டியோஸ் மற்றும் பப்லோ லாரின் ஆகியோரால் தயாரிக்கப்பட்டது.படத்தில் டேன்யாலா பேகா மற்றும் ஃபிரான்சிஸ்கோ ரேஸ் ஆகியோர் நடித்துள்ளனர். இது 67 வது பெர்லின் சர்வதேச திரைப்பட விழாவில், கோல்டன் பியர் போட்டிக்குத் தேர்ந்தெடுக்கப்பட்டது. இது 90-வது ஆஸ்கர் விருது விழாவில் சிலியில் இருந்து சிறந்த வெளி நாட்டுத் திரைப்பட்ம் என்ற பிரிவில் போட்டியிட நுழைந்து சிறந்த அயல்மொழித் திரைப்படத்துக்கான விருதை வென்றிருக்கிறது.
# எ ஃபெண்டாஸ்டிக் வுமன்

## கதை

மரினாவும் ஓர்லந்தோவும் காதலர்கள். மரினா, விடுதியொன்றில் பாடகியாகவும் பணிப்பெண்ணாகவும் இருக்கும் ஓரு திருநங்கை ஆவார். மரினாவின் பிறந்தநாளைக் கொண்டாடிவிட்டு, நடனமாடிக் களித்து, அடுக்ககத்துக்குத் திரும்புகிறார்கள். ஓர்லந்தோ திடீரெனப் படுக்கையில் இருந்து எழுந்து அமர்கிறார். வலியால் துடிக்கும் அவரை மருத்துவமனையில் சேர்த்துவிட்டுக் காத்திருக்கிறார் மரினா. ஓர்லந்தோ இறந்துவிட, காதலனின் மரணத்துக்கு அழக்கூட முடியாத வகையில் மரினாவைச் சிக்கல்கள் சூழ்ந்துகொள்கின்றன. காரணம் மரினா, திருநங்கை. மருத்துவர்களும் ஓர்லந்தோவின் குடும்பத்தைச் சேர்ந்தவர்களும் மரினாவுக்கு அந்த மரணத்தில் தொடர்பிருக்கக்கூடும் எனச் சந்தேகிக்கிறார்கள். அவரைக் குற்றவாளிபோல் நடத்துகிறார்கள். இதனால் மரினா தான் தங்கியிருக்கும் அடுக்ககத்தையும் விட்டுவிட்டு வெளியேற வேண்டிய சூழலுக்கு தள்ளப்படுகிறார். அதன்பறகு மரினா ஒவ்வொரு நொடியும் தன்னை மரினாவாக, பெண்ணாக நிரூபிக்க அவர் போராடுகிறார்.
# பால்கு ஆறு

**பால்கு ஆறு** அல்லது **பல்கு ஆறு** அல்லது **பல்குனி ஆறு**, இந்தியாவின் பிகார் மாநில நகரமான கயையில் பாயும் புனித ஆறு ஆகும். இந்துக்கள் மற்றும் பௌத்தர்கள் பால்கு ஆற்றை புனிதமாகக் கருதுகின்றனர். பண்டைய காலத்தில் பால்கு ஆற்றை, சமசுகிருத மொழியில் **நிரஞ்சனா ஆறு** என அழைக்கப்பட்டது. பால்கு ஆற்றின் கரையில் கயை நகரம் மற்றும் விஷ்ணுபாதம் கோயில் உள்ளது.  
லீலாஜன் ஆறும், மோகனா ஆறும் புத்தகயாவில் ஒன்று கூடி பால்கு ஆறாக கயையில் பாய்கிறது.
பால்கு ஆற்றை நிரஞ்சனா ஆறு என்றும் அழைப்பர்.  
மழைக் காலங்களில் மட்டும் பால்கு ஆற்றில் வெள்ளம் பெருக்கெடுத்து ஓடும். பிற பருவ காலங்களில் பால்கு ஆறு நீரின்றி வற்றி இருக்கும்.
# பால்கு ஆறு

## இதனையும் காண்க

- கயை
- விஷ்ணுபாதம் கோயில்
# திருமலை சமணர் கோயில் வளாகம்

**திருமலை சமணர் கோயில் வளாகம்** தமிழ்நாட்டின் திருவண்ணாமலை மாவட்டத்தின், ஆரணி அருகே *திருமலை* எனும் குன்றில் அமைந்த திகம்பர சமண வளாகம் ஆகும். இவ்வளாகம் வேலூரிலிருந்து 50 கி.மீ. தொலைவில் உள்ளது. பொ.ஊ. ஒன்பதாம் நூற்றாண்டில் நிறுவப்பட்ட இச்சமண வளாகம், மூன்று சமணக் குடைவரைகளும், இரண்டு சமணக் கோயில்களும் கொண்டது. பொ.ஊ. 12ம் நூற்றாண்டில், இச்சமணக் கோயிலில் தீர்த்தங்கரரான நேமிநாதரின் 16 அடி உயரச் சிலை நிறுவப்பட்டுள்ளது.
அமைப்பு]]
பொ.ஊ. 16ம் நூற்றாண்டில் இவ்வளாகத்தில் மகாவீரர் கோயில் நிறுவப்பட்டுள்ளது.  
பொ.ஊ. 15–17 நூற்றாண்டுகளில் இச்சமண வளாகத்தில் ஓவியங்கள் வரையப்பட்டுள்ளது. அவைகளில் சில தற்போதும் உள்ளது.  
ஆரணியிலிருந்து போளூர் செல்லும் திருவண்ணாமலைச் சாலையில் இச்சமணக் கோயில் வளாகம் உள்ளது.
# விக்கிப்பீடியா:Statistics/April 2018

| Date | Pages | Articles | Edits | Users | Files | Activeusers | Deletes | } |
| --- | --- | --- | --- | --- | --- | --- | --- | --- |
# விக்கிப்பீடியா:Statistics/weekly/1-Apr-2018
# யாமி கௌதம்

**யாமி கௌதம் (Yami Gautam)** (பிறப்பு: நவம்பர் 28 ,1988) என்பவர் இந்தியத் திரைப்பட நடிகை ஆவார். இவர் பெரும்பான்மையாக இந்தித் திரைப்படங்களில் நடித்துள்ளார். மேலும் சில தெலுங்கு, தமிழ், கன்னடம், மலையாளம், மற்றும் பஞ்சாபி மொழி ஆகிய மொழிகளிலும் நடித்துள்ளார். திரைப்படங்களில் மட்டுமல்லாது சில வணிக கிளைகள் மற்றும் பொருட்களின் புகழ்பெற்ற மேற்குறிப்பாளராகவும் உள்ளார்.  
இவர் நடித்த முதல் படம் 2012 ஆம் ஆண்டில் பாலிவுட்டில் வெளியான விக்கி டோனர் ஆகும். இந்தத் திரைப்படம் வணிக ரீதியாகவும் விமர்சன ரீதியாகவும் வெற்றி பெற்றது. மேலும் இவரின் நடிப்பிற்கும் நேர்மறையான விமர்சனங்கள் கிடைத்தது.  
இதனைத் தொடர்ந்து ஆக்சன் ஜாக்சன், பாதியபூர், சனம் ரே, மற்றும் காபில் ஆகிய திரைப்படங்களில் நடித்தார்.
# யாமி கௌதம்

## ஆரம்ப கால வாழ்க்கை

யாமி கௌதம் நவம்பர் 28, 1988 இல் பிலாசுப்பூர் (இமாசலப் பிரதேசத்தில்) பிறந்தார். இவர் சண்டிகரில் வாழ்ந்து வந்தார் . இவரின் தந்தை முகேஷ் கௌதம் . இவர் பஞ்சாபிய இயக்குநர் ஆவார். தாய் அஞ்சலி கௌதம். இவருக்கு சுரிலி கௌதம் எனும் ஒரு சகோதரி உள்ளார். இவரும் ஒரு திரைப்பட நடிகை ஆவார். இவரின் முதல் திரைப்படம் பவர் கட் எனும் பஞ்சாபியத் திரைப்படம் ஆகும். பள்ளிப்படிப்பை முத்த பிறகு சட்டம் பயின்றார். தனது சிறுவயதில் இந்தியக் குடிமைப் பணியில் சேர வேண்டும் என்ற கனவு இவருக்கு இருந்தது. ஆனால் தனது இருபதாம் வயதில் நடிகராக வேண்டும் எனத் தீர்மானித்தார் . நடிக்க வேண்டியிருந்ததால் சட்டக் கல்லூரியில் முதலாம் ஆண்டோடு இடைநிறுத்தம் செய்துவிட்டார். தற்போது மும்பையில் பகுதிநேரமாக படித்து வருகிறார். இவருக்கு நூல் வாசித்தல், உள்ளக அலங்காரம், மற்றும் இசை கேட்பது ஆகியவை மிகவும் பிடித்தமானவை ஆகும். இவர் சாந்த் கே பார் சலோ எனும் தொலைக்காட்சி நாடகத் தொடரில் முதன்முறையாகத் தோன்றினார். அதன் பின் ராஜ்குமார் ஆர்யன் போன்றத் தொடர்களிலும் நடித்தார். மேலும் கலர்ஸ் தொலைக்காட்சியில் வெளிவந்த யா பியார் நா ஹோஹா கம் எனும் தொடரில் முக்கியக் கதாப்பத்திரத்தில் நடித்துள்ளார்.
# யாமி கௌதம்

## திரைப்பட வாழ்க்கை ( 2010- தற்போது வரை)

உல்லாசா உத்சஹா எனும் கன்னடத் திரைப்படத்தில் முதன்முறையாக நடித்தார். ஆனால் படம் தோல்வியைச் சந்தித்தது. ஆனால் இவரின் நடிப்பிற்கு நேர்மறையான விமர்சனங்களைத் கிடைத்தன.  
பிறகு விக்கி டோனர் எனும் பாலிவுட் திரைப்படத்தில் ஆயுஷ்மான் குர்ரானாவுடன் இணைந்து நடித்தார். இதில் ஆஷிமா ராய் எனும் வங்காளப்பெண் கதாப்பத்திரத்தில்நடித்திருப்பார். குறைந்த செலவில் எடுக்கப்பட்ட இத் திரைப்படம் விமர்சன் ரீதியாகவும் , வசூல் ரீதியாகவும் வெற்றிபெற்றது.  
தரண் ஆதர்ஷ் எனும் விமர்சகர் , யாமி கௌதமின் நடிப்பைப் பார்க்கும் போது இவர் அறிமுக நடிகை என்பதனை நம்பமுடியவில்லை. மிகச் சிறப்பான நடிப்பைக் கொடுத்துள்ளார் எனக் கூறினார். தெலுங்கில் நுவிலா எனும் திரைப்படத்தில் முதன் முதலாக நடித்தார். அதனை ரவி பாபு இயக்கினார். இவரின் முதல் தமிழ்த் திரைப்படம் தமிழ்ச் செல்வனும் தனியார் அஞ்சலும் ஆகும் . இதனை கௌதம் மேனன் தயாரித்தார். ஜெய்யுடன் இணைந்து நடித்திருப்பார். இவரின் இரண்டாவது இந்தித் திரைப்படம் ரிலையன்ஸ் நிறுவனம் தயாரித்த டோடல் சியப்பா ஆகும். இதில் அலி சபாருடன் இணைந்து நடித்திருப்பார். 2014 ஆம் ஆண்டில் இந்தத் திரைப்படம் வெளியானது.